**ประกาศสมาคมบริษัทหลักทรัพย์ไทย**

**ที่ กส. 2/2556**

**เรื่อง การซื้อขายหลักทรัพย์ของสมาชิกหรือบริษัทที่มีส่วนเกี่ยวข้องกับสมาชิก**

**ในฐานะนายหน้าหรือตัวแทนของลูกค้า**

**---------------------------------------------------------**

เพื่อให้การปฏิบัติงานของสมาชิกสมาคมมีระบบงานในการป้องกันความขัดแย้งทางผลประโยชน์ที่เพียงพอ เกี่ยวกับการซื้อขายหลักทรัพย์ของสมาชิกหรือบริษัทที่มีส่วนเกี่ยวข้องกับสมาชิก ในฐานะนายหน้าหรือตัวแทนของลูกค้า

ประกาศฉบับนี้ออกโดยอาศัยอำนาจตามความใน ประกาศตลาดหลักทรัพย์แห่งประเทศไทย เรื่อง วิธีปฏิบัติที่เกี่ยวกับการซื้อขาย การชำระราคา และการส่งมอบหลักทรัพย์ในตลาดหลักทรัพย์ ข้อ 84 โดยความเห็นชอบของตลาดหลักทรัพย์แห่งประเทศไทย สมาคมบริษัทหลักทรัพย์ไทย จึงกำหนดหลักเกณฑ์และวิธีการเกี่ยวกับการซื้อขายหลักทรัพย์ของสมาชิกหรือบริษัทที่มีส่วนเกี่ยวข้องกับสมาชิก ในฐานะนายหน้าหรือตัวแทนของลูกค้า เพื่อให้สมาชิกสมาคมถือปฏิบัติ ดังนี้

1. ในประกาศนี้

“ตลาดหลักทรัพย์” หมายความว่า ตลาดหลักทรัพย์แห่งประเทศไทย

“สมาชิกสมาคม” หมายความว่า สมาชิกสมาคมบริษัทหลักทรัพย์ไทย

นอกเหนือจากคำที่บัญญัติไว้ข้างต้น ให้คำที่ปรากฏในประกาศฉบับนี้มีความหมายเป็นไปตามนิยาม ที่กำหนดไว้ในประกาศตลาดหลักทรัพย์แห่งประเทศไทย เรื่อง วิธีปฏิบัติที่เกี่ยวกับการซื้อขาย การชำระราคา และการส่งมอบหลักทรัพย์ในตลาดหลักทรัพย์

1. ในกรณีที่สมาชิกทำการซื้อขายหลักทรัพย์ของบริษัทตนเองหรือบริษัทที่มีส่วนเกี่ยวข้องกับสมาชิก ในฐานะนายหน้าหรือตัวแทนของลูกค้า ให้สมาชิกปฏิบัติดังต่อไปนี้
   1. เปิดเผยให้ลูกค้าทราบถึงลักษณะที่อาจก่อให้เกิดความขัดแย้งทางผลประโยชน์ (Conflict of Interest) เมื่อให้คำแนะนำหรือคำปรึกษาเกี่ยวกับการลงทุนในหลักทรัพย์ดังกล่าว
   2. เปิดเผยลักษณะที่อาจก่อให้เกิดความขัดแย้งทางผลประโยชน์ (Conflict of Interest) ไว้ในรายงานหรือบทความการวิเคราะห์การลงทุนในหลักทรัพย์ เมื่อมีการจัดทำและเผยแพร่งานวิเคราะห์เกี่ยวกับหลักทรัพย์ดังกล่าว

ประกาศนี้มีผลบังคับตั้งแต่วันที่ 1 สิงหาคม 2556 เป็นต้นไป

ประกาศ ณ วันที่ 29 กรกฎาคม 2556

(นางภัทธีรา ดิลกรุ่งธีระภพ)

นายกสมาคม